Hamar-Grundsetbanen

Hamar-Grundsetbanen ble vedtatt av Stortinget den 3. september 1857 sammen med Kongsvingerbanen og Trondhjem–Størenbanen som Norges første statsbaner. Vedtaket i 1857 gjaldt riktignok kun strekningen Hamar-Elverum og med endestasjon på Glommas østre bredd i Elverum. Den 7. oktober 1859 vedtok imidlertid Stortinget at banen i stedet skulle fortsette langs vestre bredd av Glomma opp til Grundset, ca. 6 km nord for Elverum. Banen ble bygget smalsporet (1067 mm sporvidde) og ble åpnet 23. juni 1862.

Grundsetbanen er sydligste del av Rørosbanen. Allerede i 1871 ble Grundset-Aamotbanen bygget. Stasjonsbygningen på Grundset ble samtidig flyttet til den nye endestasjonen på Rena.

Referanser

Litteratur

Eksterne lenker
 Digitalt fortalt: «Ralph King, den engelske "keiser'n på Grundsetbanen"» (skrevet av Bjørg Eva Aasen, Norsk Jernbanemuseum) (besøkt 3. april 2012)

Rørosbanen
Jernbanestrekninger i Innlandet